Op mod 32 af CM Networks 45 medarbejdere mister jobbet. Det skriver selskabet selv i en kortfattet meddelelse på sin hjemmeside. Det er fortsat faldende omsætning på specielt de udenlandske markeder, der har fået virksomheden til at skrumpe sig. Samtidig fratræder Thomas Kock sin stilling som administrerende direktør og selskabets ejer Magnus Kjøller genindtræder som koncerndirektør. CM Network står bag Pointshop, der med en udskældt forretningsmodel har formået at tjene millioner. Magnus Kjøller flyttede i efteråret til Dubai og har derfor sat sin andel af Aalborg Pirates til salg.

Opsummering:
CM Network, der står bag millionæren Magnus Kjøllers guldfugl Pointshop må fyre.